**Tampa Bay Buccaneers** su profesionalna momčad američkog nogometa iz Tampe u Floridi. Trenutno se natječu u južnoj diviziji NFC konferencije NFL lige. U ligu su ušli 1976. godine, a najveći uspjeh im je osvojeni Super Bowl 2002. godine. Buccaneersi svoje domaće utakmice igraju na Raymond James Stadiumu.

Povijest kluba
--------------

### Od 1976. do 1994.

Buccaneersi su osnovani sredinom 1970-ih nakon odluke NFL lige o proširenju s 26 na 28 ekipa. Za prvog trenera bio je postavljen John McKay, a natjecanje u NFL-u počeli su 1976. u zapadnoj diviziji AFC konferencije. Svoju prvu sezonu završavaju neslavno, bez ijedne pobjede u 14 utakmica. Sljedeće sezone prelaze u centralnu diviziju NFC konferencije, ali bez većih rezultatskih pomaka. Ipak, prve uspjehe nije trebalo dugo čekati. Predvođeni *quarterbackom* Dougom Williamsom, *tight endom* Jimmieom Gilesom i *defensive endom* Lee Royem Selmonom (proglašenim najboljim obrambenim igračem lige te sezone), 1979. osvajaju diviziju po prvi put. Tako ulaze u doigravanje i pobjeđuju Philadelphia Eaglese 24:17 u wild-card rundi, međutim, u divizijskoj rundi gube od Los Angeles Ramsa 9:0. U još dva doigravanja ulaze 1981. i 1982. ali svaki put ih izbacuju Dallas Cowboysi u prvoj utakmici. Sezonu kasnije, Buccaneersi počinju niz od 12 sezona sa deset ili više poraza, što je rekord lige.

### Od 1995. do 2001.

Raymond James Stadium
Promjene nabolje stižu sredinom devedesetih. Malcolm Glazer kupuje klub (koji je bio pred bankrotom), a za trenera postavlja dotadašnjeg koordinatora obrane Minnesota Vikingsa Tonya Dungya. Napredak u rezultatima dolazi 1997. kada Buccaneersi s deset pobjeda u sezoni ulaze u doigravanje po prvi put od 1982. Na krilima odlične obrane predvođene *linebackerima* Hardyem Nickersonom i Derrickom Brooksom, *safetyem* Johnom Lynchom i *defensive tackleom* Warrenom Sappom, u doigravanju pobjeđuju Detroit Lionse, ali u idućoj utakmici ih pobjeđuju Green Bay Packersi Bretta Favrea. Nakon ove sezone očekivanja u klubu rastu, ali ih Buccaneersi ispunjuju tek za dvije godine, u sezoni 1999. Tada osvajaju diviziju sa 11 pobjeda, a Sapp je proglašen za najboljeg obrambenog igrača lige te sezone. Pobjedom u doigravanju nad Washington Redskinsima dolaze do konferencijskog finala gdje su im protivnici St. Louis Ramsi s jednim od najboljih napada u povijesti, koji predvodi *quarterback* Kurt Warner. Ramsi ih u kontroverznoj utakmici pobjeđuju 11:6 i u idućoj utakmici osvajaju Super Bowl. U iduće dvije sezone Buccaneersi čine mali korak nazad, te oba puta gube od Philadelphia Eaglesa u prvoj utakmici doigravanja.

### Pobjeda u Super Bowlu 2002.

Jon Gruden
Nakon drugog poraza u doigravanju od Eaglesa 2001. trener Dungy je otpušten, a novi trener postaje dotadašnji trener Oakland Raidersa Jon Gruden. Gruden mijenja neke stvari u napadačkoj igri Buccaneersa, te uz otprije odličnu obranu osvaja diviziju sa 12 pobjeda u sezoni. Momčad predvode *quarterback* Brad Johnson, *wide receiver* Keyshawn Johnson, *cornerback* Ronde Barber i Warren Sapp, možda najveća njihova zvijezda. U divizijskoj rundi doigravanja pobjeđuju San Francisco 49erse 31:6, a tjedan kasnije uzvraćaju Eaglesima za poraze u doigravanju protekle dvije sezone pobjedom 27:10. Buccaneersi tako dolaze do Super Bowla po prvi put u svojoj povijesti. Tu su im protivnici Oakland Raidersi, klub koji je do prošle sezone trenirao Jon Gruden. U utakmici igranoj u San Diegu, Gruden se osvećuje Raidersima i Buccaneersi pobjeđuju 48:21 te osvajaju svoj prvi naslov prvaka.

### Od 2003. do danas

Međutim, Buccaneersi ne ostaju dugo na vrhu i iduće dvije sezone (sa 7 pobjeda 2003. i 5 pobjeda 2004.) ne uspijevaju doći do doigravanja, što im polazi za rukom još samo dvaput do 2013. (2005. i 2007.). Od 2008. do 2013. Buccaneersi su dvaput treći u diviziji i četiri puta posljednji četvrti. Početkom 2014. za trenera momčadi je postavljen Lovie Smith, trener *linebackera* u momčadi Buccaneersa od 1996. do 2001.

Učinak po sezonama od 2002.
---------------------------

| Sezona | Divizija | Regularni dio sezone | Uspjeh u playoffu |
| --- | --- | --- | --- |
| Pobjede | Porazi | Neriješeno | Plasman |
| 2002. | NFC Jug | 12 | 4 | 0 | **1.** | **osvojili Super Bowl XXXVII (pobijedili Oakland Raiderse 48:21)** |
| 2003. | NFC Jug | 7 | 9 | 0 | 3. | nisu se plasirali |
| 2004. | NFC Jug | 5 | 11 | 0 | 4. | nisu se plasirali |
| 2005. | NFC Jug | 11 | 5 | 0 | **1.** | došli do wild-card runde (poraženi od Washington Redskinsa 17:10) |
| 2006. | NFC Jug | 4 | 12 | 0 | 4. | nisu se plasirali |
| 2007. | NFC Jug | 9 | 7 | 0 | **1.** | došli do wild-card runde (poraženi od New York Giantsa 24:14) |
| 2008. | NFC Jug | 9 | 7 | 0 | 3. | nisu se plasirali |
| 2009. | NFC Jug | 3 | 13 | 0 | 4. | nisu se plasirali |
| 2010. | NFC Jug | 10 | 6 | 0 | 3. | nisu se plasirali |
| 2011. | NFC Jug | 4 | 12 | 0 | 4. | nisu se plasirali |
| 2012. | NFC Jug | 7 | 9 | 0 | 4. | nisu se plasirali |
| 2013. | NFC Jug | 4 | 12 | 0 | 4. | nisu se plasirali |
|

Izvori
------

1. ↑  „Raymond James Stadium History". raymondjamesstadium.com. Arhivirano iz originala na datum 2014-02-10. Pristupljeno 29. siječnja 2014.
2. ↑  „St. Louis overcomes late deficit to down Bucs 11-6". sportsillustrated.cnn.com. 6. veljače 2000.. Arhivirano iz originala na datum 2014-02-03. Pristupljeno 29. siječnja 2014.
3. ↑  „Controvesial replay call doesn't upset Bucs too much". sportsillustrated.cnn.com. 23. siječnja 2000.. Pristupljeno 29. siječnja 2014.
4. ↑  „Tampa Bay lures head coach Gruden away from Oakland". sportsillustrated.cnn.com. 18. veljače 2002.. Arhivirano iz originala na datum 2010-02-03. Pristupljeno 29. siječnja 2014.
5. ↑  „Super Bowl XXXVII". nfl.com. Pristupljeno 29. siječnja 2014.
6. ↑  „Buccaneers hiring Lovie Smith as next head coach". cbssports.com. 1. siječnja 2014.. Pristupljeno 29. siječnja 2014.

| * p
* r
* u
National Football League (2015) |
| --- |
| AFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Buffalo Bills
Miami Dolphins
New England Patriots
New York Jets
 | 
Baltimore Ravens
Cincinnati Bengals
Cleveland Browns
Pittsburgh Steelers
 | 
Houston Texans
Indianapolis Colts
Jacksonville Jaguars
Tennessee Titans
 | 
Denver Broncos
Kansas City Chiefs
Oakland Raiders
Los Angeles Chargers
 |

 |

 |
| NFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Dallas Cowboys
New York Giants
Philadelphia Eagles
Washington Redskins
 | 
Chicago Bears
Detroit Lions
Green Bay Packers
Minnesota Vikings
 | 
Atlanta Falcons
Carolina Panthers
New Orleans Saints
Tampa Bay Buccaneers
 | 
Arizona Cardinals
Los Angeles Rams
San Francisco 49ers
Seattle Seahawks
 |

 |

 |